**ELŐTERJESZTÉS**

**Kecskéd Község Önkormányzat Képviselő-testületének 2022. november 29-i ülésére**

**Tárgy: a 2023. évi köztisztviselői illetményalap, keresetkiegészítés megállapítása**

**Tisztelt Képviselő-testület!**

2017-ben (és azóta minden évben) a Képviselő-testület úgy döntött, hogy a Polgármesteri Hivatal dolgozói részére az alapilletmény 30%-nak megfelelő összegű, a jogszabályi lehetőségek szerinti maximális önkormányzati ***kereset-kiegészítést*** biztosít.

A fenti kereset-kiegészítés mellett a köztisztviselők díjazásáról szóló 4/2011. (II.23.) ÖR. sz. rendeletben a képviselő-testület valamennyi felsőfokú és középfokú iskolai végzettségű köztisztviselőnek az alapilletmény 20%-nak megfelelő ***illetménykiegészítést*** állapított meg.

Kérem a Tisztelt Képviselő-testületet, vizsgáljuk meg, hogy a Polgármesteri Hivatal dolgozói részére a 30%-os önkormányzati kereset-kiegészítést továbbra is biztosítja-e az Önkormányzat a saját bevételeinek terhére. Álláspontom szerint a 30%-os kereset-kiegészítés fenntartása indokolt, mivel a köztisztviselők bére az ígéretek ellenére központilag nem került rendezésre, az illetményalap a Magyarország 202. évi központi költségvetéséről szóló törvény szerint 2023. évben változatlanul 38.650 forint.

A ***központi illetményalap*** helyi emelésére lehetőség van, az elmúlt években a 20%-os emelés mellett döntött az Önkormányzat (38.650 forint helyett 46.380 forint volt a bérszorzó alapja), javaslom ennek a mértéknek a további fenntartását – lehetőség szerint akár az emelését a munkaerőpiaci pozícióink megtartása érdekében.

Kérem a Tisztelt Képviselő-testületet, hogy az előterjesztést megtárgyalni és az abban foglalt kérdésekről dönteni szíveskedjen.

Kecskéd, 2022. november 25.

Grúber Zoltán

polgármester