Kecskéd Község Önkormányzata

**Ellenőrzési munkaterv**

**2023. évre**

Kecskéd, 2022. november 22.

Jóváhagyta:

…………………………….

Kocsis Gábor

jegyző

Készítette:

………………………………

Böröczné Kőszegi Zsuzsanna

belső ellenőr

Tartalomjegyzék

[**1. Az éves ellenőrzési terv elkészítése során felhasznált kimutatások, elemzések, egyéb dokumentumok felsorolása** 3](#_Toc24398825)

[**2. Az ellenőrzési tervet megalapozó elemzések és kockázatelemzés eredményének összefoglaló bemutatása** 3](#_Toc24398826)

[**3. A bizonyosságot adó tevékenységhez rendelkezésre álló és a szükséges ellenőri kapacitás tervezése** 4](#_Toc24398827)

[**4. A tervezett ellenőrzések** 5](#_Toc24398828)

[**5. Egyéb tevékenységgel kapcsolatos ellenőri feladatok** 5](#_Toc24398829)

[**6. Soron kívüli ellenőrzések** 5](#_Toc24398830)

[**7. Tanácsadó tevékenységek** 5](#_Toc24398831)

[**8. Képzések** 5](#_Toc24398832)

[**9. Éves ellenőrzési terv mellékletei** 5](#_Toc24398833)

A költségvetési szervek belső kontrollrendszeréről és belső ellenőrzéséről szóló 370/2011. (XII.31.) Korm. rendelet *(továbbiakban Bkr.)* 31. § -ának megfelelően a belső ellenőrzési vezető összeállította az éves ellenőrzési tervet, amelyet a Bkr. 32. § (4) bekezdése alapján a képviselő testületnek december 31-ig kell jóváhagynia.

**Az ellenőrzési terv hatálya kiterjed:**

Kecskéd Község Önkormányzatára,

Kecskédi Polgármesteri Hivatalra,

Kecskédi Napközi Otthonos Óvodára,

Kecskédi Német Nemzetiségi Önkormányzatra.

# **1. Az éves ellenőrzési terv elkészítése során felhasznált kimutatások, elemzések, egyéb dokumentumok felsorolása**

A tervezéshez szükséges alapot a **jogszabályokban megfogalmazott elvárások és előírások** adták, így

= Bkr. 31. §-a az ellenőrzési terv készítéséről,

= az államháztartásról szóló 2011. évi CXCV. törvény előírásai (Áht.),

= az államháztartás végrehajtásáról szóló 368/2011. (XII.31.) Kormányrendeletben *(*Ávr.*)* leírtak.

A belső ellenőrzés megfelelő hatásfokú alkalmazása érdekében **az éves terv elkészítése során figyelembevételre kerültek:**

* az ellenőrzés **stratégiai terve,**
* az ellenőrzési tervet **megalapozó kockázatelemzés eredménye**, ami a kockázat felmérés alapján készült el,
* a Belső Ellenőrzési Kézikönyv tervezésre vonatkozó irányelvei**.**

# **2. Az ellenőrzési tervet megalapozó elemzések és kockázatelemzés eredményének összefoglaló bemutatása**

Az ellenőrzési munka megtervezéséhez a Bkr. 29. §-a alapján a belső ellenőrzési vezető kockázatelemzésre alapoz, figyelembe véve a stratégiai tervben leírt iránymutatásokat.

A terv összeállításának főbb szempontjai a Belső Ellenőrzési Kézikönyvben kerültek meghatározásra.

**A kockázatelemzés készítésénél alkalmazott módszer:**

A kockázatfelmérésre **segédtábla** segítségével került sor, melyben a kockázati szint kerül meghatározásra. A kockázati szint minősítése a Belső Ellenőrzési Kézikönyv szerint lehet:

|  |  |  |
| --- | --- | --- |
| **Minősítés** | | |
| **Szint** | **Értelmezés** | **Érték** |
| Alacsony (A) | Nincs hatással a szervezetre, nem igényel a téma ellenőrzésre kijelölést | 0-69 |
| Közepes (K) | Hatása a szervezetre kisebb mértékű, de még nem igényel a téma ellenőrzésre kijelölésre | 70-130 |
| Magas (M) | Valamilyen formában veszélyezteti a szervezetet, ellenőrizni szükséges a témát | 131-200 |
| Nagyon magas (NM) | Várhatóan nagy a hatás, meghiúsítja a célok elérését, mindenképp ellenőrzési feladat a téma | 201-305 |

Egy-egy ellenőrzési feladat (téma) szintjének meghatározását követően

* a “nagyon magas” szintbe eső feladatot ki kell jelölni az éves ellenőrzési tervbe,
* a “magas” szintbe eső feladat az ellenőrzési tervbe kerül ellátandó feladatként. Ha az éves humán kapacitás nem teszi lehetővé valamennyi ide sorolt feladatok ellátását, kiválasztásra kerül (a legmagasabb pontszámú feladatok kerülnek az ellenőrzési tervbe).

Ha a minősítés „alacsony” vagy „közepes” (pontszám 130 alá esik), akkor a feladatot (témát) tűréshatár alattinak tekintjük, ami nem igényli, hogy az éves ellenőrzési tervbe kerüljön kijelölésre.

A 2023. évi ellenőrzési munkatervbe 1 feladat (legmagasabb pontszámú feladat) került a kockázatelemzést **(2. sz. melléklet)** követően:

* **Gazdálkodás átfogó vizsgálata**

# **3. A bizonyosságot adó tevékenységhez rendelkezésre álló és a szükséges ellenőri kapacitás tervezése**

A belső ellenőrzési feladatokat 1 fő látja el. Éves szinten számított létszám 0,1 főnek felel meg. A belső ellenőr külső szolgáltató (vállalkozó).

**A belső ellenőrzési feladatok munkaidő szükségletét az 1. sz. melléklet bemutatja.**

**Összes tervezett munkaidő szükséglet**

|  |  |
| --- | --- |
| Vizsgálatok (1. sz. melléklet/ I.) | 15,0 munkanap |
| Egyéb feladatok (1. sz. melléklet/ III.) | 4,0 munkanap |
| **Együtt** | **19, munkanap** |
| Soron kívüli ellenőrzésre tervezett kapacitás (1. sz. melléklet/ II.) | 3,0 munkanap |
| Képzésre tervezett kapacitás | - |
| **Összesen:** | **22,0 munkanap** |

A belső ellenőr – vele kötött szerződés értelmében – **a továbbképzést saját költsége és ideje terhére végzi el**.

Soron kívüli ellenőrzésre tervezett kapacitás a vizsgálatokra fordított idő 20%-a, azaz 3,0 nap (15 nap x 20 % kerekítve).

**A belső ellenőrrel kötött megállapodás tanácsadói tevékenységre nem terjed ki, emiatt ennek időszükséglete sem merül fel.**

# **4. A tervezett ellenőrzések**

A terv szerint **egy** **ellenőrzésre kerül sor** 2023. évben, mely **pénzügyi-szabályszerűségi** ellenőrzés 15 ellenőrzési nappal.

A vizsgálatokon túlmenően az év során bármilyen időpontban további vizsgálat elrendelhető, vagy a kitűzött feladat módosítható Képviselő-testületi döntése alapján.

# **5. Egyéb tevékenységgel kapcsolatos ellenőri feladatok**

Egyéb feladatként került tervezésre:

* A 2022. évi belső ellenőrzési jelentés elkészítése,
* A 2024. évi belső ellenőrzési munkaterv elkészítése.

# **6. Soron kívüli ellenőrzések**

Soron kívüli az az ellenőrzés, amelynek tárgya konkrétan nem határozható meg előre, de a tervben kapacitás tervezésére kerül sor. A soron kívüli ellenőrzés szükségessége nem várt eseményektől adódik.

A soron kívüli ellenőrzések elvégzésére a rendelkezésre álló éves ellenőrzési erőforrás 20%-a fordítható, ami 3,0 ellenőrzési napot jelent **(1. sz. melléklet II. pontjában).**

# **7. Tanácsadó tevékenységek**

A Bkr. 2. § b pontja alapján a belső ellenőrzés független, tárgyilagos, bizonyosságot adó és tanácsadói tevékenység.

A belső ellenőr a vele kötött, jelenleg élő szerződés értelmében tanácsadói tevékenységet nem lát el**.**

# **8. Képzések**

A belső ellenőr képzésére időszükséglet nem került meghatározásra. A vele kötött szerződés értelmében a továbbképzéséről saját költségén maga köteles gondoskodni**.**

# **9. Éves ellenőrzési terv mellékletei**

|  |  |
| --- | --- |
| 1. sz. melléklet: | Tervezett ellenőrzések |
| 2. sz. melléklet | Kockázatelemzés és eredményének bemutatása |
| segédtábla a kockázatelemzéshez: | Kockázat – felmérés |