**Előterjesztés**

**2022. november 29-i zárt ülésre a**

**Bursa Hungarica Felsőoktatási Önkormányzati Ösztöndíj Pályázat**

**2023. évi fordulójára benyújtott pályázatok elbírálásához.**

A támogatás naptári évre szól.

Érintett a 2022/2023-es tanév második féléve, és a

2023/2024-as tanév első féléve.

Két félév, összesen tíz hónap.

A támogatás három részből tevődhet össze. Az önkormányzati részt a megyei önkormányzat kiegészítheti, az így elért összeget az EMMI Támogatáskezelő megduplázza az intézményi résszel. A támogatást havonta utalják a hallgatók számlájára.

A támogatás odaítélését nem szabályozza helyi rendelet. A Képviselő-testület bírálati szempontok szerint dönt, azonban nem kötelező ezeket a szempontokat figyelembe vennie.

A bírálati szempontok szerint előnyben kell részesíteni azokat a hallgatókat, akiknek a családjában az egy főre jutó havi rendszeres jövedelem nem haladja meg a 71.250,-ft-ot. Árva vagy félárva, gyermeket nevel, gyermekét egyedül neveli. Családjában rokkant, tartósan beteg vagy tartósan munkanélküli személy él.

Amennyiben a képviselő-testület nem részesíti a pályázót támogatásban, azt nem kell írásban a hallgató felé megindokolnia. A döntés ellen fellebbezni nem lehet.

A költségvetésünkben az előirányzat összege évi 600.000,-ft. Az önkormányzati rész hallgatóként minimum 1000,-ft maximum 5.000,-ft lehet.

5 hallgató nyújtott be pályázatot, mind az 5 fő A típusú pályázatot nyújtott be.

Amennyiben a képviselő-testület úgy dönt, hogy minden pályázót támogat, javaslom, hogy mindenki a teljes összegű, havi 5.000,-ft-os támogatásban részesüljön.

A benyújtott pályázatokról a bírálati lista az előterjesztés mellékletét képezi.

Kecskéd, 2022.november 23.

Grúber Zoltán

polgármester