**Kecskéd Község Önkormányzat Képviselő-testületének**

**15/2022. (XI.29.) önkormányzati rendelete**

**a 2023. évi köztisztviselői illetményalap megállapításáról**

Kecskéd Község Önkormányzat Képviselő-testülete  Alaptörvény 32. cikk (2) bekezdésében meghatározott eredeti jogalkotói hatáskörében, a Magyarország 2023. évi központi költségvetéséről szóló 2022. évi XXV. törvényben kapott felhatalmazás alapján eljárva, a következőket rendeli el:

1.§

A rendelet hatálya a Kecskéd Község Polgármesteri Hivatalában (a továbbiakban: Hivatal) foglalkoztatott köztisztviselőkre terjed ki.

2.§

A Hivatalban foglalkoztatott köztisztviselők illetményalapjának mértéke 2023. évben 46.380,- Ft.

3.§

1. Ez a rendelet a kihirdetést követő napon lép hatályba és 2023. december 31-én hatályát veszti.
2. A 2. § rendelkezéseit 2023. január 1. napjától kell alkalmazni.

Grúber Zoltán Kocsis Gábor

polgármester jegyző

**Hatásvizsgálat és indokolás**

* ***indokolás:***

Az önkormányzatoknak anyagi lehetőségeik mértékében lehetőségük van a központi költségvetési törvényben megállapított illetményalaptól való eltérésre. A növelés fontos eleme a kistelepülési önkormányzatok állománymegtartó eszköztárának, bár az európai szinten kiemelkedő mértékű infláció negatív hatásait nem tudja teljes mértékben negligálni.

* ***hatásvizsgálat:***

***I. társadalmi hatásai***: van, a megemelt illetményalap kihat az érintett dolgozói kör hangulatára, növeli a pozitív hozzáállás és hozzájárulás egyéni munkamutatóit.

***II. gazdasági hatásai***: van, de az országos szinten nem kirívó emelés az önkormányzat részéről kigazdálkodható.

***III. költségvetési hatásai***: a költségvetési egyenleget befolyásoló hatása kiegyensúlyozó.

***IV. környezeti következményei***:a tervezett módosításnak környezeti következményei nincsenek.

***V. egészségi következményei:*** a tervezetnek egészségi hatása nincs.

***VI. adminisztratív terheket befolyásoló hatásai***:A tervezetnek adminisztratív terheket befolyásoló hatása van, azonban az nem veszélyezteti a szabályozott feladatellátást.

***VII. megalkotásának szükségessége:*** az önkormányzat dolgozói állományának megtartásához járul hozzá.

***VIII. a jogalkotás elmaradásának várható következményei:***a rendelet megalkotásának elmaradása esetén az önkormányzati dolgozók máshol keresnek állást maguknak.

***IX. alkalmazásához szükséges személyi, szervezeti, tárgyi és pénzügyi feltételek***:biztosítottak, nem igényel változtatást .